Вежливи ли сте?

/ анкета/
            Оградете с кръгче буквата пред верния отговор.

1. Трябва ви зелен молив. Вие нямате, но вашият съсед по чин има. Как ще постъпите?

                    а/ Казвате: „Дай ми зеления молив, че много ми трябва!”;

                    б/ Казвате: „Моля те, услужи ми със зеления молив!;

                    в/ Пресягате се и си го вземате.

2. В автобуса няма свободни места. Вие сте седнали, а до вас стои права възрастна жена:

                    а/ Гледате през прозореца и си казвате:„Не съм само аз в автобуса. Друг да стане.”;

                    б/ Ставате и казвате: „Сядай!”;

                    в/ Ставате с думите: „Ето свободно място. Заповядайте!”

3. Влизате в училище. На вратата са струпани много деца, а вие закъснявате:

                    а/ Отстранявате децата пред вас като ги побутвате леко и влизате;
                    б/ Блъскате ги и си проправяте път;

                    в/ Извинявате им се, че ги изпреварвате като им обяснявате, че  закъснявате.

4. В киното сте. Пред вас детето не си е свалило шапката и ви пречи да виждате екрана:

                    а/ Удряте с ръка шапката, сваляте я и му казвате: „Ама, че си невъзпитан!”;

                    б/ Казвате му: „Свали с шапката бе, пречиш ми!”;

                    в/ Казвате му: „Свали си шапката, ако обичаш! Не мога да виждам.”

5. В магазина сте. Искате да купите хляб. Как ще се обърнете към магазинера:

                    а/ Дайте ми два хляба, моля!;

                    б/ Дай ми  два хляба!;
                    в/ Два хляба! Бързо, че ми се играе!

6. Обидили сте ваш съученик. Съжалявате и искате да му се извините:

                    а/ Съжалявам много! И аз сбърках. Извинявай!;

                    б/ Стига си се цупил! И ти си виновен.;
                    в/ Много ти здраве! Хич не ми пука, че се сърдиш!

7. Ваш съученик има рожден ден. Поднасяте му подарък с думите:

                    а/ Заповядай! Желая ти много здраве и щастие!;

                    б/ На, вземи си подаръка!;

                    в/ Вземи този подарък! Давам ти го от сърце!
8. Вие получавате подарък – книга, която вече си имате. Как ще реагирате?

                   а/ Благодаря ви много! Това е чудесна книга!

                   б/ Уф, да му се не види! Вече я имам.;

                   в/ Как можа да ми купиш книга?
9. Учителят обяснява новия урок. Вие слушате, но детето до вас говори. Как ще му

направите забележка?

             а/ Млъкни бе, нищо не чувам.;

             б/ Много те моля, пази тишина! Нищо не разбирам.;

             в/ Ако не млъкнеш, така ще те прасна! 
                                         Общ брой точки: ..................................

Сумирайте получените точки и ще разберете вежливи ли сте.
Резултати:

18 точки:

Имате още много да учите, за да станете добро, вежливо дете. Отнасяте се грубо към своите съученици и с хората около вас. Пренебрегвате правилата за добро поведение. Ако не вземете мерки, познатите ви ще започнат да ви избягват, да странят от вас. Тогава не им се сърдете, защото сами ще сте си виновни.
от 19 до 39 точки:
Вие сте груб с другарите си. Знаете правилата за добро поведение, но „вълшебните думички” не са ви познати. Не сте ги включили в активния си речник. Научете ги, употребявайте ги по-често и ще видите колко лесно ще общувате с околните.
от 40 до 45 точки:
Вие сте образец за вежливо дете. Мама и татко се гордеят с вас. Другарите ви непрекъснато ви търсят. Вие сте техният любимец. Продължавайте да се държите по същия начин.
Забележка: Тази анкета я намерих преди години в едно помагало за часа на класния ръководител 

                     „Вежливко” с автор Наташа Жекова. Пускам я на всеки випуск във 2 или 3 клас.
               Тогава учениците вече са запознати с правилата за културно поведение в часовете по 

               околен свят или  в часа на класа. Получават се интересни резултати. Децата често         
               имат висок резултат с точките, от където изводът е, че знаят правилата за вежливо 

               поведение.

                    Но ...  в ежедневието не винаги постъпват според правилата. 

                                     Представяте ли си, ако всички деца се държат така, както ги учим и   

                          възпитаваме! Щяхме да живеем на планетата „Мечта”.
                                            Е, хайде да се приземим!

                                            Пожелавам на всички колеги да постигнат резултатите, които мечтаят

                          във възпитанието на своите ученици!

                                                                                           Росица Александрова                                                                     

